OpenLLM-France/wikimedia huggingface dataset:
# Hjärtan som mötas

Hjärtan som mötas (en suec cors que mengen) és una pel·lícula muda dramàtica sueca de 1914 dirigida per Victor Sjöström.

## Repartiment

* Alfred Lundberg - Eberling, majorista
* Karin Molander - Margot, la seva filla
* Jenny Tschernichen-Larsson - Senyora Ström
* Carlo Wieth - Albert, el seu fill
* Greta Almroth - La seva germana
* Richard Lund - Enginyer
* August Warberg - Gerent
* John Ekman - Pretenent menyspreat

## Producció

La pel·lícula es va estrenar el 30 de novembre 1914 al cinema Röda Kvarn a Estocolm. La pel·lícula es va rodar a l'estudi de Svenska Biografteatern a Lidingö amb exteriors probablement de l'arxipèlag d'Estocolm per Henrik Jaenzon.

## Referències

* ↑ «Progressive Silent Film List: Hearts That Meet». Silent Era. Arxivat de l'original el 3 de juliol 2009. [Consulta: 23 abril 2009].

## Enllaços externs

* Hjärtan som mötas al Svensk Filmdatabas
# Rhinella diptychus

Rhinella diptychus és una espècie de gripau de la família Bufonidae. Es troba al Paraguai i possiblement Brasil. El seu hàbitat natural inclou sabanes seques, aiguamolls d'aigua dolça. Està amenaçada d'extinció.
# Nina Agdal

Nina Brohus Agdal (Hillerød, Selàndia; 26 de març de 1992) és una model danesa.

## Primers anys

Agdal va néixer el 26 de març de 1992 a Dinamarca, on va créixer a la ciutat de Hillerød.

## Trajectòria

Agdal va ser descoberta en un carrer de la seva ciutat natal. En no tenir experiència en el modelatge, va ingressar a la competició “Elite Model Look”. No va guanyar, però després va signar amb Elite Models Copenhagen i va continuar a l'escola fins als 18 anys. Després de graduar-se, es va mudar als Estats Units, on va establir la seva carrera com a model.
Després de modelar en l'edició de vestit de bany 2012 de Sports Illustrated, va ser guardonada com a Rookie of the Year ("Novata de l'any"). Actualment té contracte amb l'agència de models IMG Models.
Entre les marques per a les quals ha treballat es troben: Billabong, Calzedonia, Carl's Jr, Style Cover, Delia, Ells, Frederick's of Hollywood, Garatge, Gosh, JC Penney, Leonisa, L*Space, Bagno Maaji, Macy's, Mimic, Naf Naf, Nelly, New Yorker, Playlife, délla Petite Aagaard, Pink Victoria's Secret i Cerveza Cristal.

## Referències

* ↑ Nina Agdal- 2012 Sports Illustrated Swimsuit Issue
* ↑ «Nina Agdal Crowned SI’s 2012 Swimsuit Rookie of the Year». Arxivat de l'original el 2016-03-04. [Consulta: 16 març 2023].
* ↑ Nina Agdal Arxivat 2017-09-06 a Wayback Machine. en IMG Models.
* ↑ «Nina Agdal - Elite Daily». Arxivat de l'original el 2013-01-26. [Consulta: 16 març 2023].
* ↑ «Modelo de 21 años es el nuevo rostro de cerveza Cristal para temporada 2014». Arxivat de l'original el 21 de febrer de 2014. [Consulta: 11 febrer 2014].

## Enllaços externs

* Ángel de la Semana - Nina Agdal Arxivat 2015-06-05 a Wayback Machine.
# Colobopsis saundersi

Colobopsis saundersi és una espècia amenaçada de formiga de la subfamília dels formicins (Formicinae).Es distribueix pel territori de Malàisia i Brunei.

## Defenses

La seva conducta defensiva inclou el suïcidi mitjançant autothysis. Dues glàndules abdominals de gran mida plenes de verí recorren tot el cos de la formiga des de l'abdomen fins a les mandíbules. Quan el combat es gira en contra seva, la formiga contreu violentament els seus músculs abdominals per trencar el seu cos i escampar verí o àcid en totes direccions, per la qual cosa alguns investigadors la coneixen també com a "formiga kamikaze".

## Referències

* ↑ «Colobopsis saundersi - AntCat» (en anglès). [Consulta: 4 novembre 2023].
* ↑ «BioLib - Colobopsis saundersi» (en anglès). [Consulta: 4 novembre 2023].
# Pericoma pallida

Pericoma pallida és una espècie d'insecte dípter pertanyent a la família dels psicòdids que es troba a Europa: l'Estat espanyol, Txèquia i Eslovàquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Jan Ježek, 2009. Further New Faunistic Records of Moth Flies (Insecta, Diptera, Psychodidae) from the Czech Republic and Slovakia. Folia faunistica Slovaca, 14 (15): 101–105.
* ↑ Global Species Arxivat 2018-12-21 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)
# Kangerlussuaq

Kangerlussuaq (en danès:Søndre Strømfjord) és un assentament humà a l'oest de Groenlàndia en el municipi de Qeqqata, ubicat al cap del fiord de Kangerlussuaq. Compta amb l'aeroport comercial més important de Groenlàndia (Aeroport de Kangerlussuaq).
Kangerlussuaq significa en idioma inuit de Groenlàndia 'Gran fiord'. Entre la fauna d'aquest lloc està el bou mesquer i el caribú i el falcó Falco rusticolus, per això és un centre turístic. Té una població de 556 habitants.

## Geografia

Kangerlussuaq ocupa una plana al·luvial de 190 km de llarg El fiord de Kangerlussuaq es troba als dos costats de l'estuari del riu Qinnguata Kuussua a l'est de Kangerlussuaq conflueixen els rius Qinnguata Kuussua i Akuliarusiarsuup Kuua. Els dos rius tenen el naixement en la glacera Russell. Aquesta glacera és fàcilment accessible i és un punt turístic.
També hi ha altiplans. El llac Tasersuatsiaq està al sud i proporciona aigua potable a l'assentament

## Història

Kangerlussuaq, originàriament conegut com a Bluie West Eight va ser fundat el 7 d'octubre de 1941, per les forces armades dels Estats Units (USAAF). A continuació de la caiguda de Dinamarca per Alemanya a la Segona Guerra Mundial, l'exèrcit dels Estats Units va fer diverses bases a Groenlàndia i aquesta era la més important. Durant la Guerra Freda va seguir operativa aquesta base. El 30 de setembre de 1992 els militars nord-americans van deixar la base. De resultes d'això la població de l'assentament es reduí a la meitat.

## Clima

Té un clima polar continental amb poca pluviometria.
El mes més fred és gener amb -19 °C de temperatura mitjana i el més càlid és juliol amb 10,5 °C. La temperatura mitjana anual és de 5,5 °C. La pluviometria anual és de 150 litres.

## Recerca científica

S'hi fa recerca científica sobre la ionosfera i l'atmosfera terrestre.
Kangerlussuaq també hostatjà el Greenland Space Science Symposium de maig de 2007.

## Referències

* ↑ «Statistics Greenland». Arxivat de l'original el 2011-08-12. [Consulta: 19 febrer 2011].
* ↑ Encyclopædia Britannica. «Kangerlussuaq». [Consulta: 26 abril 2010].
* ↑ Greenland Tourism a/s. Vandrekort Vestgrønland: Kangerlussuaq [mapa], 1996 edició. Cartografia de Compukort, Denmark.
* ↑ «International Polar Year». Arxivat de l'original el 2007-07-14. [Consulta: 19 febrer 2011].
* 1 2 «Statistics Greenland». Arxivat de l'original el 2011-08-12. [Consulta: 19 febrer 2011].
* ↑ Allmetsat
* ↑ About Sondrestrom

## Enllaços externs

             A Wikimedia Commons hi ha contingut multimèdia relatiu a: Kangerlussuaq
# Karin Fossum

Karin Fossum (Sandefjord, 6 de novembre de 1954) és una escriptora noruega de gènere policíac, coneguda com "La reina noruega del crim".
Començà publicant un poemari amb 20 anys i ha rebut alguns premis literaris. Són molt conegudes les seues novel·les de l'inspector Sejer i s'han traduït a més de 16 idiomes.

## Bibliografia
### Inspector Sejer

(amb l'inspector Jakob Skarre):
* 1995 - Evas øye (L'ull d'Eva)
* 1996 - Es deg ikke tilbake! (No mires enrere)
* 1997 - Donin som frykter ulven (Qui tem al llop)
* 1998 - Djevelen holder lyset (El diable subjecta el canelobre)
* 2000 - Elskede Poona (Una dona en el teu camí)
* 2002 - Svarte sekunder (Segons negres)
* 2004 - Drapet på Harriet Krohn (L'assassinat de Harriet Krohn)
* 2007 - Den elsker noe annet
* 2008 - Den onde viljen (Mala voluntat)
* 2009 - Varsleren (Presagis)

### Altres novel·les

* 1992 - I et annet lys
* 1994 - Søylen
* 1999 - De gales hus
* 2002 - Jonas Eckel
* 2003 - Natt til fjerde november
* 2006 - Brudd

## Premis

* Tarjei Vesaas's debutantpris, 1974, per Kanskje i morgen
* Rivertonprisen, 1996, per Es deg ikke tilbake
* Glass Key award, 1997, per Den som frykter ulven
* Bokhandlerprisen, 1997, per Den som frykter ulven
* Brageprisen, 2000, per Elskede Poona
* Martin Beck, 2002, per Svarte sekunder
* Cappelen, 2003
* The Gumshoe Awards per Når djevelen holder lyset
* Los Angeles Times Book Prize per Elskede Poona

## Referències

* ↑ «Karin Fossum». A: Henriksen, Petter. (en noruego). Kunnskapsforlaget.

## Vegeu també

* Literatura noruega.
* Escriptors de Noruega
# Hjørring

Hjørring és una ciutat danesa del nord de la península de Jutlàndia, a l'illa de Vendsyssel-Thy, és la capital del del municipi de Hjørring que forma part de la regió de Nordjylland, ambdós creats l'1 de gener del 2007 com a part d'una reforma territorial.

## Història

El moment en què va sorgir la ciutat no ha pogut ser determinat, el document més antic que testimonia la seva existència és del 31 de març del 1243, es tracta d'un privilegi del rei Eric IV de Dinamarca atorgant a la ciutat els mateixos drets que tenia Viborg. El 28 de febrer del 1459 el rei Cristià I de Dinamarca va prendre la ciutat sota la seva protecció. Els privilegis de la ciutat van ser confirmats el 19 d'abril del 1484, el 30 d'octubre del 1505 i el 23 de setembre del 1514.
L'església més antiga de la ciutat és la dedicada a Sant Olaf de Noruega (Sankt Olai), d'estil romànic del segle xii. L'església de Sant Joan (Sankt Hans) també seria del segle xii amb frescos datats el 1350, mentre que la de Santa Caterina (Sankt Catharinæ) data de mitjans del segle xiii.

## Vegeu també

* Llista de ciutats de Dinamarca
* Preben Nodermann

## Referències

* ↑ Elenchus Fontium Historiae Urbanae - Germany, Low Countries, Scandinavia (en alemany). BRILL, 1967, p. 536. ISBN 9789004012141.
* ↑ «Sct. Hans Sogn, Hjørring» (en danès).
* ↑ Bendure, Glenda, Ned Friary. Denmark (en anglès). Lonely Planet, 2002, p. 340. ISBN 1740590759.
# Rotlle de primavera

El rotlle de primavera (xinès tradicional: 春捲, xinès simplificat: 春卷, pinyin: chūnjuǎn, jyutping: ceon1 gyun2) és un rotllo elaborat amb pasta i farcit de diferents verdures picades a l'estil juliana i una mica de carn picada. Van ser introduïts en occident amb l'enorme difusió del menjar xinès que han realitzat els restaurants xinesos en les principals capitals del món. S'ha confós generalment en occident amb el rotllets d'ou.
Tradicionalment, els rotlles de primavera formen part de la festa del cap d'any xinès, que se sol celebrar cada any quan s'acosta la primavera. Aquests rotlles hi tenen una simbologia especial, ja que s'assemblen al cuc de seda que reneix del capoll. Els rotllos de primavera són servits també en els festivals de Qingming.

## Referències

* ↑ «Rotlle de primavera». Cercaterm. TERMCAT, Centre de Terminologia.
# Neighbors (pel·lícula de 1920)

Neighbors és una pel·lícula de comèdia muda estatunidenca de dos rodets del 1920 coescrita, codirigida i protagonitzada per Buster Keaton.

## Argument

"El noi" i "la noia" són joves amants que viuen en cases de pisos, la part posterior dels quals s'enfronten, amb patis separats per una tanca de fusta. Les seves famílies es barallen constantment per la relació dels amants. Cada matí, el noi i la noia intercanvien cartes d'amor a través dels forats de la tanca, per a consternació de les seves famílies que insisteixen en mantenir-se allunyades l'una de l'altra. El noi s'enfila a la finestra de l'habitació de la noia mentre els pares discuteixen, però el pare de la noia l'atrapa i el lliga a un cordó de roba i l'envia a poc a poc a casa de la seva família. Després de moltes discussions i baralles, les dues famílies finalment van als tribunals per resoldre les seves diferències. El Noi reclama el dret a casar-se amb la Noia, i el jutge insisteix que les dues famílies no interfereixen en els seus plans.
El dia del casament, les dues famílies són naturalment hostils l'una a l'altra. Després que el casament s'endarrereix perquè el cinturó del Noi es trenca repetidament i els pantalons li cauen contínuament, el pare de la Noia descobreix que l'anell que el Noi pretén donar-li és un anell barat de 10 cèntims comprat a Woolworths. Enfadat, convoca el casament i arrossega la noia a casa. Decidit a rescatar el seu amor i amb l'ajuda dels seus dos padrins, el noi utilitza les habilitats del trapezi per enganxar a la noia i els dos fugen junts. Finalment es troben a la carbonera d'un ferrer que ha estat ordenat com a ministre que els declara marit i muller.

## Repartiment

* Buster Keaton com The Boy
* Virginia Fox com The Girl
* Joe Roberts com el pare de la noia
* Joe Keaton com el pare del noi
* Edward F. Cline com el policia
* Jack Duffy com el jutge
* The Flying Escalantes com ells mateixos

## Referències

* ↑ Steffen, James. "Neighbors (1920)." Turner Classic Movies. November 13, 2017.

## Enllaços externs

* El curtmetratge Neighbors es pot trobar en descàrrega lliure a Internet Archive.
* Neighbors - Movie Short with piano score
* Neighbors a YouTube
* Neighbors Arxivat 2020-03-27 a Wayback Machine. at the International Buster Keaton Society
# Confederació Espanyola de Persones amb Discapacitat Física i Orgànica

COCEMFE és la Confederació Espanyola de Persones amb Discapacitat Física i Orgànica, amb seu social a Madrid i configurada per gairebé la totalitat de províncies espanyoles representades a través de Federacions Provincials i Autonòmiques. Fins fa alguns anys l'entitat era la màxima representant del sector de les persones afectades d'algun tipus de disminució, però en el període 1998-2000 totes aquestes competències les va deixar en mans del CERMI que és el Consell Espanyol de Representants de Minusvàlids, entitat dominada políticament per l'organització ONCE. La Confederació COCEMFE actua merament -en aquests moments- com a punt de trobada a l'hora de demanar i repartir determinades subvencions de caràcter públic -en especial les del 0,52 de l'IRPF- i també reparteix amb un cert sectarisme les quantitats que l'ONCE assigna a les entitats de minusvàlids físics a Espanya, en funció del suport que tenen i obtenen els dirigents de la Confederació. El prestigi de COCEMFE ha anat a menys en els últims anys i alguns dirigents afirmen que aquesta situació és gairebé irreversible.
Les entitats catalanes que formen part de COCEMFE són crítiques amb el model actual i tenen molt difícil girar la situació. Els recursos dedicats a Catalunya han minvat de manera considerable els darrers anys, tant els provinents del Ministeri de Treball i Afers socials a través del 0,52 de l'IRPF com -i de manera molt especial- les subvencions que la Fundació ONCE destina i dedica a Catalunya.

## Enllaços externs

* cocemfe
* ecom
* cermi
* discapnet
# Pepa Llidó i Mengual

Pepa Llidó i Mengual (Xàbia, Marina Alta, 1940) és una activista cultural valenciana. És ATS i matrona i treballa a l'Hospital Clínic de València des de 1964. Presidenta de l'Associació Cultural Antoni Llidó, durant més de trenta anys ha fet tot el possible per tal d'esbrinar qui van ser els responsables de la desaparició a Xile sota la direcció d'Augusto Pinochet del capellà valencià Antoni Llidó, amb la ferma voluntat de portar-los davant la justícia. També s'ha dedicat a conservar i preservar, des de l'arrelament al país, els valors cívics i educatius que el seu germà Antoni va defensar al llarg de la seva vida i va demostrar amb una dedicació absoluta als més necessitats. El 2005 va rebre el Premi d'Actuació Cívica atorgat per la Fundació Lluís Carulla.

## Referències

* ↑ EFE; País, El «Pepa Llidó exige la condena de Pinochet en el aniversario del golpe contra Allende» (en castellà). El País [Madrid], 11-09-1999. ISSN: 1134-6582.
* ↑ «Desaparecido padre Antoni Llidó (y 2)» (en castellà), 09-04-2018. [Consulta: 25 gener 2022].
* ↑ «Llidó Mengual Antonio – Memoria Viva» (en castellà). [Consulta: 25 gener 2022].
* ↑ Padilla, Alfons. «El legado imborrable de Antoni Llidó» (en castellà), 04-11-2020. [Consulta: 25 gener 2022].
* ↑ «Pepa Llidó recibe un premio de la Fundación Lluís Carulla» (en castellà), 25-09-2005. [Consulta: 25 gener 2022].
# Kangerluk

Kangerluk és un assentament de Groenlàndia situat a l'illa Disko que forma part del municipi de Qeqertalik. El 2020 tenia onze habitants. Es troba ben a l'interior del complex de fiords més gran de l'illa.
# Hermannroseïta

La hermannroseïta és un mineral de la classe dels fosfats, que pertany al grup de l'adelita-descloizita. Rep el nom en honor de Hermann Rose (1883–1976), cap de l'Institut Mineralògic de la Universitat d'Hamburg.

## Característiques

La hermannroseïta és un fosfat de fórmula química CaCu(PO₄)(OH). Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema ortoròmbic. És el fosfat anàleg de la conicalcita.
Segons la classificació de Nickel-Strunz, la hermannroseïta pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, kulanita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, niquelaustinita, tangeïta, gottlobita, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a la mina Tsumeb, a la localitat de homònima de la Regió d'Otjikoto (Namíbia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Hermannroseite» (en anglès). Mindat. [Consulta: 19 maig 2019].
# Rotllets de Sant Antoni

Els rotllets de sant Antoni són uns dolços que es mengen el 17 de gener quan se celebra la festa de sant Antoni Abat. És tradició de portar els animals a beneir i, en acabat, es reparteixen aquests «rotllets» a tothom que ha assistit a la benedicció.

## Referències

* ↑ «Sant Antoni». Ajuntament de Benissanó. [Consulta: 28 octubre 2023].
# Nekhbet

Nekhbet (Nxbt, també escrit Nekhebit) va ser una de les primeres deesses locals predinàstiques de la mitologia egípcia. Era la patrona de la ciutat de Nekheb (el seu nom significa "de Nekheb"). Finalment, es va convertir en la patrona de l'Alt Egipte i una de les dues deïtats patrones de tot l'Antic Egipte quan es va unificar.
Nekhbet en jeroglífic :

## Mitologia

Un dels temples més antics d'Egipte va ser el santuari de Nekhbet a Nekheb (conegut avui com a El-Kab). Va ser la ciutat companya de Nekhen, la capital religiosa i política de l'Alt Egipte al final del període predinàstic (c. 3200–3100 aC) i probablement, també durant el període dinàstic primerenc (c. 3100–2686 aC). L'assentament original al jaciment de Nekhen data del període Naqada I o de les cultures badarianes tardanes. En el seu apogeu, a partir del 3400 aC, Nekhen tenia almenys 5.000 habitants, i possiblement va arribar fins als 10.000.
Nekhbet era la deïtat tutelar de l'Alt Egipte. Ella i la seva homòloga del Baix Egipte, Ouadjet, apareixien sovint juntes com a les "Dues dames". Un dels títols dels governant era el nom de Nebty, que començava amb els jeroglífics per a [ella] de les Dues Dames...
En l'art, Nekhbet va ser representada com a un voltor. Alan Gardiner va identificar l'espècie que s'utilitzava en la iconografia divina com a un voltor lleonat. Arielle P. Kozloff, però, argumenta que els voltors de l'art de l'Imperi Nou, amb els seus becs de punta blava i la pell solta, s'assemblarien més aviat al voltor orellut.
A l'època del Nou Imperi, el voltor apareixia al costat de l'ureu als tocats amb què s'enterraven els reis. L'ureu i el voltor s'interpreten tradicionalment com a Ouadjet i Nekhbet, tot i que Edna R. Russmann ha suggerit que en aquest context representen Isis i Neftis, dues deesses funeràries principals.
En general, Nekhbet es representava flotant, amb les ales desplegades per sobre de la imatge reial, agafant un símbol xen (que representa la protecció circumdant eterna), sovint entre les seves urpes.

## Referències

* ↑ «NEKHBET» (en francès). antikforever.com. [Consulta: 21 novembre 2021].
* 1 2 3 4 Wilkinson, 2003, p. 213-221.
* ↑ Bailleul-LeSuer, 2012, p. 61–62, 138.
* ↑ Robins, 1999, p. 170-171.

## Bibliografia

* Bailleul-LeSuer,, . . pp. 61–62, 138, Rozenn (ed). Between Heaven and Earth: Birds in Ancient Egypt (en anglès). Chicago: The Oriental Institute of the University of Chicago, 2012. ISBN 978-1885923929.
* Robins, Gay «The Animal World of the Pharaohs and Choice Cuts: Meat Production in Ancient Egypt» (en anglès). Journal of the American Oriental Society, 119, 1, 1999, pàg. 170-171. DOI: https://doi.org/10.2307/605579. JSTOR: https://www.jstor.org/stable/605579.
* Wilkinson, Richard H. The Complete Gods and Goddesses of Ancient Egypt (en anglès). Thames & Hudson, 2003. ISBN 978-0500051207.
# Picot milratlles

El picot milratlles (Campethera taeniolaema) és una espècie d'ocell de la família dels pícids (Picidae) que habita boscos i clarianes de les muntanyes del nord de la República Democràtica del Congo, Ruanda, Burundi, Uganda, Kenya i Tanzània.
# L'Aixaragall

L'Aixaragall és una muntanya de 627 metres que es troba al municipi de Cabassers, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Fomento (Uruguai)

Fomento (coneguda oficialment en castellà com Playa Fomento) és una localitat balneària de l'Uruguai ubicada al departament de Colonia. Es troba sobre la vora nord del Riu de la Plata. Té una població bàsicament fluctuant, amb un gran increment durant els mesos de desembre i gener (estiu austral). Limita a l'est amb el Parc 17 de febrer de l'Església Valdesa.

## Referències

* ↑ Fernando. «Playa Fomento, encanto natural de Colonia» (en castellà), 18-05-2020. [Consulta: 29 setembre 2023].

## Enllaços externs

* Informació general de Fomento (castellà)
# Honoka Hayashi

Honoka Hayashi (林 穂之香, 19 de maig de 1998) és una futbolista japonesa.

## Selecció del Japó

Va debutar amb la selecció del Japó el 2019. Va disputar 1 partit amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 1 | 0 |
| Total | 1 | 0 |

## Referències

* ↑ Honoka Hayashi, Fitxa a Soccerway
# Consorci Teledigital Bages-Berguedà-Solsonès

El Consorci Teledigital Bages/Berguedà/Solsonès es va constituir formalment pels ajuntaments d'Artés, Balsareny, Berga, Cardona, Gironella, Manresa, Navarcles, Navàs, Puig-reig, Sallent, Sant Fruitós de Bages, Sant Joan de Vilatorrada, Sant Vicenç de Castellet, Santpedor, Solsona i Súria, a més dels respectius consell comarcals durant l'estiu de 2009 amb l'objectiu de gestionar un canal de televisió públic.
Durant els seus inicis el consorci no tenia intenció de començar a emetre, almenys no a curt termini. Tot i això, la comissió executiva del consorci continuà treballant per valorar les possibilitats d'aprofitar la concessió en el futur. Finalment, al març de 2011 s'anuncià que s'iniciaren les emissions del canal BBS durant la tardor del mateix any però finalment després de la renúncia d'alguns municipis a continuar formant part del Consorci per les dificultats financeres i el cost econòmic excessiu que representa la posada en marxa del canal públic de TDT es liquidà el consorci en desembre de 2012.

## Referències

* ↑ Consorci Teledigital Bages/Berguedà/Solsonès, Municat.
* ↑ El canal públic concedit als ajuntaments no emetrà per manca de finançament, Regió 7.
* ↑ El senyal de la TDT local arribarà a Solsona a la primavera, Nació Solsona.
* ↑ Solsona dona el vistiplau a fer un futur canal de TDT, Regió 7.
* ↑ «Dissolen el Consorci de la TDT del Bages- Berguedà- Solsonès». Nació Digital, 13-12-2012. [Consulta: 22 febrer 2014].